Die groen bus ry regtig – toortsie.com
Die groen bus ry regtig
Augustus 27, 2019 Augustus 27, 2019 ~ Toortsie
Oppas wat jy wens, né! Oppas wat jy in jou blog skryf, selfs al is dit grappenderwys en jy jou verbeelding toelaat om totaal weg te hardloop. Dit mag dalk net waar word!
Ek kry ‘n beskeie whattsapp van die dame wat ons broodjies bewaar, sy kom kuier in ons geweste, mag sy kom hello sê?
Ek bak broodjies terwyl Seegogga die dames gaan oplaai.
Almal hap vol afwagting, maar helaas, niemand byt ‘n juweeltjie raak nie. 😊
Met ‘n wonderlike toerleier, Seegogga, aan die stuur, besoek ons die suidpunt van Afrika, waar die twee oseane ontmoet en klink ‘n glasie sjampanje op die besonderse geleentheid.
By Struisbaai se hawe loer ons gou of Parrie nie wil kom hello sê nie.
Het ons baie gepraat? Natuurlik! Hoe het julle dan gedink?
Dit was ‘n uitskieterdag. Dankie, dankie, dankie!
‹ PreviousDie doemprofete
Next ›‘n Fees van dagstukkieboeke
40 thoughts on “Die groen bus ry regtig”
Augustus 27, 2019 om 8:03 nm
Was dit tannie Frannie, Toortsie, Seegogga en?
Augustus 27, 2019 om 8:39 nm
‘n Vriendin van tannie Frannie. 😊
Augustus 27, 2019 om 8:09 nm
Ag toggie, sou ek nou graag ń vlieg daarrond wou gewees het!!! Net om julle drietjies saam te sien.🥰
Augustus 27, 2019 om 8:40 nm
Ag, jy hoef nie ‘n vlieg te gewees het nie, jy moes sommer saamkuier. 😁
Augustus 27, 2019 om 8:52 nm
Augustus 27, 2019 om 8:10 nm
Ag dankie vir jou prag5ige skrywe ooe hierdie lekker dag wn joy heeeerlike banting muffins! Ek het 3 (DRIE) geëet, maar ai, waar’s die diamante? Nie, ongelukkig nie, tussen my tande nie. Maar die geselskap, mense, was pure goud. Daarvoor sê ek aan julle almal baie dankie.
Augustus 27, 2019 om 8:41 nm
Die diamante was ook nie tussen my tande nie. 😂 Ek dog Frannie gaan ietsie daar insteek.
Augustus 27, 2019 om 10:42 nm
Augustus 27, 2019 om 10:53 nm
Augustus 27, 2019 om 8:42 nm
Delicious cakes & pretty women! What might be better?!
Augustus 27, 2019 om 9:54 nm
Augustus 27, 2019 om 9:50 nm
En die Kapenaars sal nog twee eeue neem om Agulhas te ontdek. Omdat hulle groengoed in húlle muffins eet. Ranting Muffins. 😂
Augustus 27, 2019 om 9:53 nm
Ai tog. Groengoed?
Augustus 27, 2019 om 9:57 nm
Dis mos nou wettig om groen teeblare in lagkoekies in te bak. 🙄😀
Augustus 27, 2019 om 10:18 nm
Ek het verMOED dis waarna jy verwys.
Augustus 27, 2019 om 10:22 nm
Hier rond bak mense nie onskuldige Bantingmuffins nie. En Kaappunt word beskuldig van veelwywery met twee oseane. Tog is die enigste twee oseane-ding die mooi akwarium in die V&A Waterkant.
Augustus 28, 2019 om 6:47 vm
En al die visse in daardie akwarium om hie van Agulhas af!
Augustus 28, 2019 om 6:48 vm
Mooi, man! Ons mees suidelike ou vissies 😂
Augustus 28, 2019 om 12:33 vm
Ooooooo, dis te heerlik. Kuier, kuier en kuier, dis hemels. Baie bly jul het die twee oseane ook gegroet. Lyk of dit effe fris was buite. Dankie vir die moii fotos dit laat mens sommer tuis voel saam met julle. Baie liefde vir jul drietjies.
Dit was maar koelerig buite. Ons het skielik natgereën ook.
Augustus 28, 2019 om 11:44 nm
Steeds die moeite werd gewees.
Augustus 29, 2019 om 7:50 vm
Augustus 28, 2019 om 3:10 vm
Sjoe, ek wens nou ons was nie so oor die aarde versprei nie! Dit lyk so lekker en laat my hart nou vreeslik verlang. Ons het Desember 2012 by my vriendin en haar man in Struisbaai gaan kuier. In April laat weet sy en Roelf ons moet kom kuier, hy is baie siek. Pankreaskanker. Ek laat weet ons sal kom kuier sodra ons terug is, ek is op pad Hamburg toe om ‘n referaat daar te lewer. Mei-maand. Toe ek terugkom, gebeur die lewe. Ek werk by Pukke en ek vra manlief of ons Junie kan gaan kuier.
Ek bel ek haar. Sy is in Krugersdorp, by haar kinders. Ek vra waar is Roelf dan, want sy kuier nooit sonder hom nie, hulle is soos ons twee. Vinkel en Koljander, waar die een is, is die ander. Sy vra watter Roelf en ek dog daar is groot fout, sy weet nie ek praat van haar man nie. Hulle seun is ook Roelof, maar almal noem hom kabouter. Sy huil. Roelf is al begrawe. Is oorlede toe ek in Duitsland was. Begrawe toe ons op pad terug is. Ek het nooit die boodskappe ontvang nie, ek vermoed haar kinders het nie my regte nommer gehad nie.
Terug by die Desember. Ek het foto’s wat Roelf van my en manlief geneem het, toe hulle ons geneem het na presies waar julle was. By die skeepswrak ook foto’s geneem. En in die ligtorong op Struisbaai. Hulle sou ons die volgende keer in die agterland invat, waar hulle elke dag gaan stap het. Intussen woorn my vriendin en hulle Kabouter in Struisbaai. En sy het een van my Schnauzers aangeneem. Sankie. Om op te pas tot ons terug is – as Sankie nie by haar wil bly nie. Sankie gaan wil, sy geniet die alleen-aandag.
Augustus 28, 2019 om 6:52 vm
Ai Christa, so is d lewe né! Jou hondjie sal dit baie geniet hier by d see.
Augustus 28, 2019 om 6:59 vm
Sy doen. Ek dink sy gaan my vergeet 😭
Augustus 29, 2019 om 10:40 vm
Neewat diere onthou goed!
Ai dis jammer om te hoor as ons vriende siek word en sterf.
Augustus 28, 2019 om 8:49 vm
Baie, Toortsie, sommer baie.
Augustus 28, 2019 om 8:16 vm
Ek dink soms dat dit juis ons verspreidheid oor die aarde is wat dit so spesiaal maak. Ons is opgewonde om mekaar te sien. 😁
Augustus 28, 2019 om 8:50 vm
Dit is ook waar!
Augustus 28, 2019 om 6:32 vm
Ag hoe lekker en dis ‘n pragtige foto van julle drietjies.
Augustus 28, 2019 om 8:55 vm
Augustus 28, 2019 om 9:48 vm
AG dit is die lekkerste ding…om blog vriende te ontmoet!!! So bly julle het dit geniet. Ek wag vir die dag wat AL die Towerinne gaan saam kuier!!!
Augustus 28, 2019 om 11:04 vm
Dit sal ‘n towerdag wees. 😁
Augustus 28, 2019 om 1:12 nm
Watter voorreg om in jou mooie huis met die heerlikste ontbyt bederf te word en na Seegogga se vertellings oor die see te kon luister! Jy is die vinnige een, liewe Toortsie, maar ek gaan ook nog kom vertel…
Augustus 28, 2019 om 2:41 nm
Jy moet beslis kom vertel. 😁
Augustus 29, 2019 om 3:52 vm
Wonderlik om julle so saam te sien, ek kan glo daar is erg tande geklap. Verlang ek sommer nou na die Suidpunt van Afrika.
Augustus 29, 2019 om 7:51 vm
Dit was nogal koud. En skielik begin dit reën. 😁
Augustus 29, 2019 om 9:46 vm
Wow!!! So spesiaal! 🤗
Augustus 29, 2019 om 12:43 nm